ఇందిరా గాంధీ
ఇందిరా ప్రియదర్శిని 1917, నవంబర్ 19 తేదీన జవహర్ లాల్ నెహ్రూ, కమలా నెహ్రూ ల ఏకైక సంతానంగా అలహాబాదులోని ఆనంద్ భవన్ లో జన్మించింది. ఆమ మోతీలాల్ నెహ్రూకు మనుమరాలు. మోతీలాల్‌కు మనుమరాలంటే చాలా ఇష్టం. అప్పటికే ఆయన నేషనల్ కాంగ్రెస్ సభ్యునిగా ఉన్నాడు. అయినా తన వృత్తిని వదలలేదు. 1919లో పంజాబ్ లోని వైశాఖీ పండుగ జరుగుతున్న తరుణంలో బ్రిటిష్ వారు జలియన్ వాలా బాగ్‌లో జరిపిన మారణ కాండలో కొన్ని వేలమంది బలయ్యారు. ఈ సంఘటన మోతీలాల్ హృదయాన్ని కదిలించి వేసింది. వెంటనే తన వృత్తిని వదిలిపెట్టాడు. తన వద్ద ఉన్న ఖరీదైన విదేశీ వస్తులనన్నింటినీ తగులబెట్టాడు. ఖద్దరు దుస్తులను మాత్రమే ధరించడం మొదలు పెట్టాడు. తన కుమార్తెకు కాన్వెంట్ స్కూలు మానిపించాడు.
కర్రా పరశురామయ్య
కర్రా పరశురామయ్య బీహార్ లో ప్రిసిపల్ సెక్రెటరీ.నెల్లూరు జిల్లా బుచ్చిరెడ్డిపాళెం మండలం కొండూరుపాళెం దళితవాడలో నారయ్య , పెంచలమ్మలకు ఆరవ బిడ్డగా జన్మించారు.వ్యవసాయకూలీ నుంచి ఐ.ఏ.ఎస్.స్థాయికి ఎదిగారు.బీహార్లో పేదలు ఆయన్ని అభినవ అంబేద్కర్ గా గౌరవిస్తున్నారు.ఆయన చేపట్టిన సంక్షేమ కార్యక్రమాలకు మెచ్చి మగధ యూనివర్శిటీ డాక్టరేట్ ప్రధానం చేసింది.1982 లో లాలాగూడ రైల్వే కాలేజీలో,తరువాత ఉదయగిరీ ప్రభుత్వ కాలేజీలో లెక్చరర్ గా పనిచేశారు.1986-87 లో ఐ.ఏ.ఎస్. గా ఎంపికయ్యారు.